CELEX: E2007P0003
Language: el
Date: 2007-03-08 00:00:00
Title: Προσφυγή που ασκήθηκε στις 8 Μαρτίου 2007 από την Εποπτεύουσα Αρχή της ΕΖΕΣ κατά της Δημοκρατίας της Ισλανδίας (Υπόθεση E-3/07)

9.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/60
            
         Προσφυγή που ασκήθηκε στις 8 Μαρτίου 2007 από την Εποπτεύουσα Αρχή της ΕΖΕΣ κατά της Δημοκρατίας της Ισλανδίας
   (Υπόθεση E-3/07)
   (2007/C 186/09)
   Στις 8 Μαρτίου 2007, ασκήθηκε προσφυγή κατά της Δημοκρατίας της Ισλανδίας ενώπιον του Δικαστηρίου ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Niels Fenger και Arne Torsten Andersen, οι οποίοι ενεργούν ως αντιπρόσωποι της Εποπτεύουσας Αρχής της ΕΖΕΣ, Rue Belliard 35, B-1040 Βρυξέλλες.
   Η προσφεύγουσα ισχυρίζεται ότι το Δικαστήριο θα πρέπει:
   
               1.
            
            
               Να δηλώσει ότι η Δημοκρατία της Ισλανδίας, μη έχοντας θεσπίσει ή κοινοποιήσει στην Εποπτεύουσα Αρχή εμπροθέσμως τα αναγκαία μέτρα για την εφαρμογή της πράξης που αναφέρεται στη δεύτερη περίπτωση του σημείου 1a του κεφαλαίου XXIV του παραρτήματος II της συμφωνίας για τον Ευρωπαϊκό Οικονομικό Χώρο (Οδηγία 2002/88/ΕΚ του Ευρωπαϊκού Κοινοβουλίου και του Συμβουλίου, της 9ης Δεκεμβρίου 2002, που τροποποιεί την οδηγία 97/68/ΕΚ για την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσης που τοποθετούνται σε μη οδικά κινητά μηχανήματα), όπως προσαρμόστηκε στη συμφωνία ΕΟΧ μέσω του πρωτοκόλλου 1 της εν λόγω συμφωνίας, δεν εκπλήρωσε τις υποχρεώσεις της σύμφωνα με το άρθρο 2 της νομοθετικής αυτής πράξης και το άρθρο 7 της συμφωνίας ΕΟΧ, και
            
         
               2.
            
            
               Να διατάξει τη Δημοκρατία της Ισλανδίας να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η υπόθεση αφορά τη μη εφαρμογή οδηγίας για την προστασία του περιβάλλοντος.
            
         
               —
            
            
               Η Εποπτεύουσα Αρχή της ΕΖΕΣ ισχυρίζεται ότι η κυβέρνηση της Ισλανδίας δεν υπέβαλε κανένα στοιχείο που να καταδεικνύει ότι έχει εφαρμόσει την οδηγία.
            
         
               —
            
            
               Η Εποπτεύουσα Αρχή της ΕΖΕΣ ισχυρίζεται ότι η κυβέρνηση της Ισλανδίας δεν αμφισβήτησε το γεγονός ότι δεν έχει εφαρμόσει την οδηγία.